Østberg før Weng-duellen: - Jeg skal gå som f***
– Jeg tror Heidi er god til å ta seg sammen når det virkelig gjelder. Hun har vel gått bedre skirenn enn nå om dagen. Men hun går med den gule ledertrøyen nå. Hun tar nok den til slutt. Det blir en fin opptur for Heidi, sier en i overkant defensiv 27-åring. Fått med deg? Northug sjanseløs i Birken-debuten: Endte på 102. plassØstberg begrunner det på flere måter, sier blant annet at hun har bare har et mål om å gå «jevnt godt» under jakstarten søndag, men når VG spør om hvor innbitt hun kommer til å være i morgen - og hvor stort det hadde vært å vinne verdenscupen sammenlagt, svarer hun slik: – Det er stort. Selv om jeg er defensiv, eller realist som jeg kaller det, så skulle du skulle bare visst hvor innbitt jeg er på startstreken, sier Østberg, og svarer slik når VG da ber henne bytte ut «jevnt godt» med noe annet. – Jeg skal jo gå som f*** da. Det er ikke tvil om det, sier Østberg og gliser. Weng rett til psykolog etter mental knekkDet er ikke rart hun nok en dag stråler i kapp med sola. Selv om kampen om seieren på den ti kilometer lange fellesstarten stod mellom Marit Bjørgen og Krista Pärmäkoski, en duell finnen vant til slutt, klarte Østberg å henge på. Det ble til slutt tredjeplass. Hun kan stå igjen som mulig verdenscupvinner med løpet lørdag. Det hadde hun ikke tenkt på før helgen. Men Heidi Wengs formsvikt og Østbergs opptur har gjort at det er mer jevnt enn antatt før den siste konkurransen for i år. Før den er det klart at Bjørgen ligger an å til å vinne hele minitouren i Sverige. I sammenlagtkampen skiller det nå bare 107 poeng mellom Weng og Østberg. Søndag deles det ut maksimalt 50 poeng for beste etappetid. I tillegg er det 200 poeng for førsteplass i touren. De 200 poengene går trolig til Marit Bjørgen. Men Østberg - nummer to i sammendraget - kan altså ta godt over hundre poeng dersom hun for eksempel blir blant de fire beste. – Det er tungt, men sånn er det, sier Heidi Weng etter en skuffende dag i sporet. – Hva tror du om å vinne verdenscupen sammenlagt? – Det blir tøft. Vi får se. Det får bli som det blir, sier jenta fra Enebakk, som ble nummer 22 under den ti kilometer lange fellesstarten i Falun lørdag. Østberg varsler hard evalueringMarit Bjørgen var storfornøyd med sitt eget løp, men hun var ikke klar over at det var så «close race» mellom de to lagvenninnene i verdenscupen. Hun mener imidlertid det er synd at Heidi Weng har slitt med sykdom i opptakten til de siste rennene nå i mars. – Hun har slitt med det siden før tremila i Kollen og gikk den. Hun måtte kanskje gjøre det valget. Hun er langt i fra sin beste form nå. Hun biter nok tennene sammen og jeg tipper hun tar ut det siste hun har i morgen. Og så har hun en bra ledelse, vurderer Bjørgen. – De er begge i ulik form, hvem er favoritt i dine øyne? – Formmessig er det helt klart Ingvild, sier 37-åringen.Med pallplass i fredagens sprint , hennes første på tre år, seilet OL-dronningen Bjørgen opp som den største favoritten til tour-seier verdenscupfinalen i Falun. Lørdag klatret hun ett steg opp, da hun kvernet på gjennom ti klassiske kilometer. Først sikret hun 15 bonussekunder på den innlagte spurten. Deretter fortsatte hun å peise på de neste 5,5 kilometerne. Kun Ingvild Flugstad Østberg og Krista Pärmäkoski greide å henge på Rognes-ekspressen. Trioen bet seg fast i hverandre inn mot siste bakke, men der ble det tungt for Østberg. Duellen sto mellom Bjørgen og finske Pärmäkoski, men på oppløpet var finnen sterkest. Bjørgen ble nummer to, Østberg nummer tre. Bjørgen går ut 33,6 sekunder foran nærmeste konkurrent Østberg når Falun-touren avgjøres søndag. Resultater 10 kilometer fellesstart klassisk: 1. Krista Pärmäkoski, Finland: 26.00,5 2. Marit Bjørgen, Norge: +0,2 3. Ingvild Flugstad Østberg, Norge +5,1 4. Ebba Andersson, Sverige +14,5 5. Masako Ishida, Japan +14,8 Øvrige norske: 9. Astrid Uhrenholdt Jacobsen+24,8 12. ragnhild Haga 26,3 14. Kathrine Harsem 32,2 16. Tiril Udnes Weng +33,6 22. Heidi Weng +44,1 26. Maiken Caspersen Falla +49,9 27. Silje Øyre Slind +51,3 37. Kari Øyre Slind +1.32,6 Slik er verdenscupen sammenlagt før siste renn: 1. Heidi Weng 1439 2. Ingvild Flugstad Østberg 1332 3. Jessica Diggins 1226 4. Krista Pärmäkoski 1114 5. Teresa Stadlober 836 6. Marit Bjørgen 835
Mens Marit Bjørgen (37) og Krista Pärmäkoski (27) spurtet om rennseieren, pågikk det en dramatisk strid om verdenscuppoeng lenger bak. Nå kan Ingvild Flugstad Østberg (27) knipe verdenscupen fra Heidi Weng (26).